เจ๊งกันเป็นแถบ! TASCO กำไร Q3 ร่วง 77% เหตุยอดขายยางมะตอยลดฮวบ
TASCO ไม่ปลื้ม! กำไร Q3/59 ร่วง 77% มาที่ 328.83 ลบ. จากปีก่อนกำไร 1.45 พันลบ. หลังรายได้จากการขายลด เหตุความต้องการยางมะตอยน้อยลง ขณะที่ช่วง 9 เดือนแรกมีกำไร 2.22 พันลบ. ลดลง 43% จากปีก่อนกำไร 3.90 พันลบ.
8 พ.ย. 2559

บริษัท ทิปโก้แอสฟัลท์ จำกัด (มหาชน) หรือ TASCO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 328.83 ล้านบาท หรือมีกำไรสุทธิ 0.21 บาทต่อหุ้น ลดลง 77% จากช่วงเดียวกันของปีก่อนที่มีกำไรสุทธิ 1.45 พันล้านบาท หรือมีกำไรสุทธิ0.94 บาทต่อหุ้น
โดยผลการดำเนินงานในไตรมาสดังกล่าวลดลงเนื่องจากรายได้จากการขายและบริการลดลง 48.4% เมื่อเทียบกับช่วงเดียวกันเมื่อปีก่อน ซึ่งส่วนใหญ่เกิดจากการลดลงของราคาขายและปริมาณขาย หลังความต้องการยางมะตอยของตลาดส่งออกและตลาดในประเทศช่วงไตรมาสนี้ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 2.22 พันล้านบาท หรือ 1.43 บาทต่อหุ้น ลดลง 43% จากช่วงเดียวกันของปีก่อนที่มีกำไรสุทธิ3.90 พันล้านบาท หรือ 2.53 บาทต่อหุ้น